Fyrstestaten Udaipur

Fyrstestaten Udaipur, også kjend som Mewar, var ein sjølvstendig stat i Mewar-området i noverande Rajasthan i India. Han blei del av republikken India i 1949.

 Geografi 
Grensene til staten har endra seg mykje gjennom hundreåra. I 1941 hadde staten eit areal på 34 110 km² (omtrent tilsvarande dagens Nederland). Frå staten inngjekk ein traktat med britane i 1818 til han blei del av India i 1949 gjekk grensene slik: Til det britisk-styrte distriktet Ajmer-Merwara i nord, til statane Jodhpur og Sirohi i vest, Idar i sørvest, Dungarpur, Banswara og Pratabgarh i sør, Bundi og Kotah i aust og Jaipur i aust.

 Historie 
Mewar blei grunnlagd av Bappa Rawal, ein tidlegare leiar for Mori-kongen i Chittor, som fekk kontroll over Chittor rundt 728.

I eit halvt hundreår fram til 1818 hadde styrkane til Holkar, Scindia og Amir Khan herja og plyndra Mewar, slik at både herskaren og folket var i fattigdom. Så tidleg som i 1805 bad maharana Bhim Singh av Mewar om assistanse frå britane, men den britiske traktaten av 1803 med Scindia gjorde at dei ikkje kunne gje nokon hjelp. I 1817 var britane blitt mykje meir interesserte i å alliera seg med radjput-herskarar, og Mewar og Det britiske austindiakompaniet skreiv under på ein traktat om «vennskap, allianse og sameining» den 13. januar 1818.

Under traktaten gjekk dei britiske styresmaktene med på å verna Mewar sitt territorium. Til gjengjeld anerkjende Mewar britisk overherredøme, gjekk med på å ikkje inngå politiske samband med nabostatar, og skulle betala ein fjerdedel av inntektene sine som tributt i fem år, og tre åttandedelar i all framtid.

Fyrstestaten fekk ei grunnlov 23. mai 1947. Den siste herskaren av Udaipur skreiv under på ein avtale om å bli del av India den 7. april 1949.Princely States of India

 Herskarar 
Sisodia-dynastiet i UdaipurNamnStyret byrjaStyret enda1Maharana Udai Singh II156815722Maharana Pratap Singh I157215973Maharana Amar Singh I159716204Maharana Karan Singh II162016285Maharana Jagat Singh I162816526Maharana Raj Singh I165216807Maharana Jai Singh168016988Maharana Amar Singh II169817109Maharana Sangram Singh II1710173410Maharana Jagat Singh II1734175111Maharana Pratap Singh II1751175412Maharana Raj Singh II1754176113Maharana Ari Singh II1761177314Maharana Hamir Singh II1773177815Maharana Bhim Singh1778182816Maharana Jawan Singh1828183817Maharana Sardar Singh1838184218Maharana Swarup Singh1842186119Maharana Shambhu Singh1861187420Maharana Sajjan Singh1874188421Maharana Fateh Singh1884193022Maharana Bhupal Singh1930195623Maharana Bhagwat Singh 1956198424Maharana Mahendra Singh 1984No

Bhim Singh (1778-1828)
Jawan Singh (1828-1838)
Sardar Singh (1838-1842)
Swarup Singh (1842-1861)
Shambhu Singh (1861-1874)
Sajjan Singh (1874-1884)
Fateh Singh (1884-1930)
Bhupal Singh (1930-1956)
Bhagwat Singh  (1956-blei del av India i 1949)
Mahendra Singh

 Kjelder

Denne artikkelen bygger på «Udaipur State» frå ,  den 11. mars 2019.  

 Bakgrunnsstoff 
 The Kingdom of Mewar: great struggles and glory of the world's oldest ruling dynasty, by Irmgard Meininger. D.K. Printworld, 2000. .
 Costumes of the rulers of Mewar: with patterns and construction techniques, by Pushpa Rani Mathur. Abhinav Publications, 1994. .

Kategori:Udaipur
Kategori:Historie i Rajasthan
Kategori:Radjputar
Kategori:Nedleggingar i 1949
Kategori:Tidlegare monarki i Asia
Kategori:Tidlegare land i Sør-Asia